ddrg/super_eurlex huggingface dataset:
Γνωμοδότηση της Οικονομικής και Κοινωνικής Επιτροπής για την «Πρόταση οδηγίας του Συμβουλίου σχετικά με τα δίκτυα τηλεπληροφορικής μεταξύ διοικήσεων για τις στατιστικές των συναλλαγών αγαθών μεταξύ κρατών μελών - COMEDI (Commerce Electronic Data Interchange)»

(96/C 295/10)

Στις 15 Μαΐου 1996, και σύμφωνα με το άρθρο 123 Δ της Συνθήκης για την ίδρυση της Ευρωπαϊκής Οικονομικής Κοινότητας, το Συμβούλιο αποφάσισε να ζητήσει τη γνωμοδότηση της ΟΚΕ για την παραπάνω πρόταση.

Η Οικονομική και Κοινωνική Επιτροπή όρισε ως γενικό εισηγητή της γνωμοδότησης αυτής τον κ. Mobbs.

Κατά την 337η σύνοδο ολομέλειας της 9ης και 10ης Ιουλίου 1996 (συνεδρίαση της 10ης Ιουλίου 1996), η Οικονομική και Κοινωνική Επιτροπή υιοθέτησε με 70 ψήφους υπέρ, 1 κατά και 4 αποχές την ακόλουθη γνωμοδότηση.

1. Εισαγωγή

1.1. Στις 30 Ιουνίου 1993, και σύμφωνα με το άρθρο 100Α της Συνθήκης, η ΟΚΕ υιοθέτησε ομόφωνα γνωμοδότηση () για την «Πρόταση οδηγίας του Συμβουλίου σχετικά με τα δίκτυα τηλεπληροφορικής μεταξύ διοικήσεων για τις στατιστικές των συναλλαγών αγαθών μεταξύ κρατών μελών - COMEDI», στην οποία επικροτεί την πρόταση της Επιτροπής.

1.2. Το Συμβούλιο ενέκρινε την πρότασή του στις 11 Ιουλίου 1994 (94/445/ΕΚ) (), χρησιμοποιώντας ως νομική βάση το άρθρο 235 και όχι το άρθρο 100 Α της Συνθήκης.

1.3. Το Ευρωπαϊκό Κοινοβούλιο αμφισβήτησε την αλλαγή της νομικής βάσεως και προσέφυγε στο Δικαστήριο, που αποφάσισε ότι το άρθρο 129 Δ, παράγραφος 3, έπρεπε να είναι η νομική βάση, ακυρώνοντας ταυτόχρονα την απόφαση του Συμβουλίου.

1.4. Το ακρώνυμο «COMEDI» μετατράπηκε σε «EDICOM» (Electronic Data Interchange for Commerce) και η Επιτροπή υποβάλλει εκ νέου την αρχική της πρόταση, αλλάζοντας απλώς τη νομική βάση για να συμμορφωθεί προς την απόφαση του Δικαστηρίου.

2. Γενικές παρατηρήσεις

2.1. Έχοντας υπόψη τα ανωτέρω, η ΟΚΕ επιβεβαιώνει την αρχική της γνωμοδότηση, της 30ής Ιουλίου 1993.

Βρυξέλλες, 10 Ιουλίου 1996.

Ο Πρόεδρος της Οικονομικής και Κοινωνικής Επιτροπής Carlos FERRER

() ΕΕ αριθ. C 249 της 13. 9. 1993.

() ΕΕ αριθ. L 183 της 19. 7. 1994.
Γνωμοδότηση της Οικονομικής και Κοινωνικής Επιτροπής για την «Πρόταση κανονισμού (ΕΚ) του Συμβουλίου για την τροποποίηση του κανονισμού (ΕΚ) αριθ. 2686/94 του Συμβουλίου για την καθιέρωση ειδικού συστήματος βοήθειας στους παραδοσιακούς προμηθευτές μπανάνας ΑΚΕ»

(96/C 204/11)

Στις 11 Mαρτίου 1996, και σύμφωνα με το άρθρο 198 της Συνθήκης περί ιδρύσεως της Ευρωπαϊκής Ένωσης, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής για την ανωτέρω πρόταση.

Το τμήμα γεωργίας και αλιείας, στο οποίο ανατέθηκε η προετοιμασία των σχετικών εργασιών, υιοθέτησε τη γνωμοδότησή του στις 11 Απριλίου 1996, με βάση την εισηγητική έκθεση του κ. Mayayo Bello.

Κατά την 335η σύνοδο ολομέλειας της 24ης και 25ης Απριλίου 1996 (συνεδρίασης της 24ης Απριλίου 1996), η ΟΚΕ υιοθέτησε με 96 ψήφους υπέρ, 6 ψήφους κατά και 15 αποχές την ακόλουθη γνωμοδότηση.

Η ΟΚΕ επικροτεί την πρόταση της Επιτροπής.

Βρυξέλλες, 24 Απριλίου 1996.

Ο Πρόεδρος

της Οικονομικής και Κοινωνικής Επιτροπής

Carlos FERRER
Γνωμοδότηση της Οικονομικής και Κοινωνικής Επιτροπής για την «Πρόταση οδηγίας του Συμβουλίου για τροποποίηση της οδηγίας 77/99/ΕΟΚ και της οδηγίας 92/118/ΕΟΚ όσον αφορά τους κανόνες που εφαρμόζονται στον κιμά, στα παρασκευάσματα κρέατος και σε ορισμένα άλλα προϊόντα ζωϊκής προέλευσης» ()

(96/C 212/15)

Στις 27 Μαρτίου 1996, και σύμφωνα με τα άρθρα 43 και 198 της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής για την ανωτέρω πρόταση.

Η Οικονομική και Κοινωνική Επιτροπή αποφάσισε να ορίσει γενικό εισηγητή τον κ. Scully.

Κατά την 336η σύνολο ολομέλειάς της 29ης και 30ής Μαΐου 1996 (συνεδρίαση της 29ης Μαΐου 1996), η Οικονομική και Κοινωνική Επιτροπή υιοθέτησε με 78 ψήφους υπέρ, 1 κατά και 4 αποχές την ακόλουθη γνωμοδότηση.

1. Γενικές παρατηρήσεις

1.1. Στην πρόταση οδηγίας περιλαμβάνονται για τροποποίηση οι ακόλουθες οδηγίες:

- Η οδηγία 88/675/ΕΟΚ αντικαθίσταται από την οδηγία 94/65/ΕΕ,

- Η οδηγία 77/99/ΕΟΚ τροποποιείται και ενημενώνεται από την οδηγία 92/5/ΕΟΚ,

Η εξάλειψη των «ημερομηνιών» που δεν ισχύουν πλέον συμβάλλει στη βελτίωση των κειμένων.

1.2. Η ΟΚΕ διαφωνεί με τη διαγραφή του κεφαλαίου ΙΙΙ από το παράρτημα Γ της οδηγίας 77/99/ΕΟΚ. Στο εν λόγω κεφάλαιο ορίζονται ειδικοί όροι για τη χρησιμοποίηση των στομάχων, κύστεων και εντέρων. Ωστόσο, στο κεφάλαιο 2 του παραρτήματος ΙΙ της οδηγίας 92/118/ΕΟΚ δεν περιλαμβάνονται ανάλογοι όροι. Προβλέπεται να αντικατασταθούν με νέες νομοθετικές διατάξεις τις οποίες θα θεσπίσει η Μόνιμη Κτηνιατρική Επιτροπή σε μεταγενέστερη ημερομηνία. Έως ότου οι διατάξεις αυτές θεσπισθούν, θα ήταν σκόπιμο να διατηρηθούν οι ισχύοντες όροι παρασκευής και παραγωγής.

2. Συμπέρασμα

2.1. Η ΟΚΕ φρονεί ότι το κείμενο παρουσιάζει δυσκολίες στην κατανόηση και ότι είναι ελλιπές από πλευράς αριθμητικών στοιχείων αναφοράς.

2.2. Για να είναι οι οδηγίες κατανοητές και να εφαρμόζονται ορθά στα κράτη μέλη, είναι απαραίτητο να χαρακτηρίζονται από σαφήνεια και διαφάνεια.

2.3. Η ΟΚΕ είναι της γνώμης ότι από το έγγραφο αυτό απουσιάζουν οι ιδιότητες της σαφήνειας και της διαφάνειας και συνιστά στην Επιτροπή να προβεί στην επαναδιατύπωσή του.

Βρυξέλλες, 29 Μαΐου 1996.

Ο Πρόεδρος

της Οικονομικής και Κοινωνικής Επιτροπής

Carlos FERRER

() ΕΕ αριθ. C 110 της 16. 4. 1996, σ. 9.
Γνωμοδότηση της Οικονομικής και Κοινωνικής Επιτροπής για την «Πρόταση κανονισμού (ΕΚ) του Συμβουλίου για την τροποποίηση του κανονισμού (ΕΟΚ) αριθ. 1785/81 περί κοινής οργανώσεως αγοράς στον τομέα της ζάχαρης»

(96/C 174/07)

Στις 16 Ιανουαρίου 1996 και σύμφωνα με τα άρθρα 43 και 198 της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής για την παραπάνω πρόταση.

Το τμήμα γεωργίας και αλιείας, στο οποίο ανατέθηκε η προετοιμασία των σχετικών εργασιών της ΟΚΕ, υιοθέτησε τη γνωμοδότησή του στις 7 Μαρτίου 1996, με βάση την εισηγητική έκθεση της κ. Santiago.

Κατά τη 334η σύνοδο ολομέλειας της 27ης ή 28ης Μαρτίου 1996 (συνεδρίαση της 27ης Μαρτίου) η ΟΚΕ υιοθέτησε με 83 ψήφους υπέρ, 2 ψήφους κατά και 3 αποχές την ακόλουθη γνωμοδότηση.

1. Εισαγωγή

1.1. Η χορήγηση στην Πορτογαλία, κατά την προσχώρησή της στην Κοινότητα, ποσόστωσης 60 εκατομμυρίων τόννων για την παραγωγή ζάχαρης από ζαχαρότευτλα, δεν βασιζόταν στην εθνική παραγωγή, διότι αυτή ήταν ανύπαρκτη, ούτε αποσκοπούσε στη διασφάλιση της τροφοδοσίας της εθνικής αγοράς (την οποία έχουν αναλάβει αποκλειστικά τα υφιστάμενα εργοστάσια επεξεργασίας), αλλά είχε κυρίως σαν στόχο να δώσει τη δυνατότητα στους παραγωγούς της Πορτογαλίας να αναπτύξουν την καλλιέργεια αυτή.

1.2. Η κατασκευή μίας μονάδας μεταποίησης, σχέδιο το οποίο βρίσκεται στο στάδιο της υλοποίησης, δημιούργησε ορισμένες προσδοκίες στους παραγωγούς, διότι έχει αποδειχθεί ότι οι τρέχουσες βασικές ποσότητες ζάχαρης είναι ανεπαρκείς και αποτελούν ανασταλτικό παράγοντα για την αύξηση της παραγωγής ζαχαροτεύτλων, η οποία αποτελεί σήμερα μία εναλλακτική καλλιέργεια για τους παραγωγούς της Πορτογαλίας.

1.3. Η παρούσα πρόταση της Επιτροπής προβλέπει την αύξηση της χορηγούμενης ποσόστωσης κατά 10 000 τόννους, η οποία κατανέμεται μεταξύ των ποσοτήτων Α και Β, που είχαν αρχικά καθορισθεί στην πράξη προσχώρησης της Πορτογαλίας.

2. Γενικές Παρατηρήσεις

2.1. Η ΟΚΕ επιδοκιμάζει την πρόταση της Επιτροπής, υπό την πρϋπόθεση ότι:

2.1.1. Η αύξηση των ποσοστώσεων που προβλέπεται από την πρόταση δεν θα θέσει υπό αμφισβήτηση τα επίπεδα των βασικών ποσοτήτων ζάχαρης που έχουν καθορισθεί για άλλες περιφέρειες της Κοινότητας.

2.1.2. Η εν λόγω αύξηση, παρά το γεγονός ότι είναι μικρότερη από αυτή που πραγματικά απαιτείται, θα ενθαρρύνει την παραγωγή ζάχαρης στην Πορτογαλία, θα καταστήσει βιώσιμη την μονάδα μεταποίησης που πρόκειται να κατασκευασθεί και θα συμβάλει στην τοπική ανάπτυξη.

2.1.3. Οι λόγοι που επικαλέσθηκε η Ευρωπαϊκή Επιτροπή για την αύξηση της ποσόστωσης παραγωγής της Πορτογαλίας, που έχουν σχέση με την οικονομική ανάπτυξη των περιοχών στις οποίες δεν υπάρχουν εναλλακτικές επιλογές εκτός από την καλλιέργεια ζαχαρότευτλων, θα έπρεπε να διέπουν συχνότερα τις κοινοτικές επιλογές.

Βρυξέλλες, 27 Μαρτίου 1996.

Ο Πρόεδρος της

Οικονομικής και Κοινωνικής Επιτροπής

Carlos FERRER
Γνωμοδότηση της Οικονομικής και Κοινωνικής Επιτροπής για την «Πρόταση κανονισμού (ΕΟΚ) του Ευρωπαϊκού Κοινοβουλίου και του Συμβουλίου σχετικά με την τροποποίηση του κανονισμού (ΕΟΚ) αριθ. 1601/91 για τη θέσπιση των γενικών κανόνων σχετικά με τον ορισμό, το χαρακτηρισμό και την παρουσίαση των αρωματισμένων οίνων, των αρωματισμένων ποτών με βάση τον οίνο και των αρωματισμένων κοκτέιλ, αμπελοοινικών προϊόντων»

(96/C 174/08)

Στις 18 Μαρτίου 1996 το Συμβούλιο αποφάσισε να ζητήσει, με βάση τα άρθρα 43 και 198 της Συνθήκης ΕΟΚ, τη γνωμοδότηση της Οικονομικής και Κοινωνικής Επιτροπής για την παραπάνω πρόταση.

Το τμήμα γεωργίας και αλιείας, στο οποίο ανατέθηκε η προετοιμασία των σχετικών εργασιών, υιοθέτησε τη γνωμοδότησή του στις 7 Μαρτίου 1996 με βάση την εισηγητική έκθεση του κ. Kienle.

Κατά την 334η σύνοδο ολομέλειας (συνεδρίαση της 27ης Μαρτίου 1996) η Οικονομική και Κοινωνική Επιτροπή υιοθέτησε με 82 ψήφους υπέρ, 3 κατά και 8 αποχές, την ακόλουθη γνωμοδότηση.

1. Εισαγωγή

1.1. Οι τροποποιήσεις που προτείνει η Επιτροπή αφορούν:

- τη χρήση της γλεύκης ως ουσία που προστίθεται στον οίνο καθώς και τον προσδιορισμό της ελάχιστης περιεκτικότητας σε οίνο των αρωματισμένων οίνων και των αρωματισμένων ποτών 7

- τη διευκρίνιση των διατάξεων που αφορούν την επεξεργασία αρωματισμένων οίνων 7

- τον ορισμό του «Glόhwein».

2. Παρατηρήσεις

2.1. Η ΟΚΕ συμφωνεί με την πρόταση της Επιτροπής να τροποποιηθεί ο ορισμός που περιέχει το άρθρο 2, παράγραφος 1, ώστε να λαμβάνονται υπόψη οι συνθήκες που επικρατούν σε πολλά κράτη μέλη. Επίσης, το τμήμα επιδοκιμάζει την πρόταση να ορισθεί η ελάχιστη υποχρεωτική περιεκτικότητα σε οίνο στο 75 %.

2.2. Η ΟΚΕ, έχοντας υπόψη τις παραδοσιακές μεθόδους παρασκευής καθώς και τις προσδοκίες των καταναλωτών, συμφωνεί με την τροποποίηση που προτείνει η Επιτροπή σχετικά με τον ορισμό για το «Glόhwein», στο άρθρο 2, παράγραφος 5.

2.3. Η ΟΚΕ συμφωνεί με την πρόταση της Επιτροπής να διατυπωθεί σαφέστερα η διάταξη του άρθρου 5 σχετικά με την οινολογική επεξεργασία των ποτών που περιέχουν οίνο. Προτείνεται, ωστόσο, να αντικατασταθεί ο όρος «ενδιάμεσα προϊόντα» από τον όρο «προϊόντα που βρίσκονται στο στάδιο της επεξεργασίας». Εξάλλου, για λόγους νομικής ασφάλειας, κρίνεται απαραίτητο να διευκρινισθεί ότι ο προσδιορισμός της επεξεργασίας, σύμφωνα με τη διαδικασία που προβλέπεται στο άρθρο 14, θα πρέπει να πραγματοποιηθεί σε όλες τις περιπτώσεις στις οποίες κρίνεται αναγκαίο. Κρίνεται, επίσης, σκόπιμο να απαλειφθεί η ανάθεση μερικής αρμοδιότητας στα κράτη μέλη, διότι ενδέχεται να δημιουργήσει νομική ανασφάλεια.

Βρυξέλλες, 27 Μαρτίου 1996.

Ο Πρόεδρος της

Οικονομικής και Κοινωνικής Επιτροπής

Carlos FERRER
Γνωμοδότηση της Οικονομικής και Κοινωνικής Επιτροπής για την «Πρόταση κανονισμού του Συμβουλίου για την τροποποίηση του κανονισμού (ΕΚ) αριθ. 1626/94 για την πρόβλεψη ορισμένων τεχνικών μέτρων διατήρησης των αλιευτικών πόρων στη Μεσόγειο» ()

(96/C 174/11)

Στις 29 Ιανουαρίου 1996, και σύμφωνα με το άρθρο 198 της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει γνωμοδότηση της Οικονομικής και Κοινωνικής Επιτροπής για την παραπάνω πρόταση.

Το τμήμα γεωργίας και αλιείας, στο οποίο ανατέθηκε η προετοιμασία των σχετικών εργασιών, υιοθέτησε τη γνωμοδότησή του στις 7 Mαρτίου 1996, με βάση την εισηγητική έκθεση του κ. Muρiz Guardado.

Κατά την 334η σύνοδο ολομέλειας της 27ης και 28ης Μαρτίου 1996 (συνεδρίαση της 27ης Μαρτίου 1996), η Οικονομική και Κοινωνική Επιτροπή υιοθέτησε με 63 ψήφους υπέρ, 6 ψήφους κατά και 7 αποχές, την ακόλουθη γνωμοδότηση.

Η ΟΚΕ επικροτεί την πρόταση της Επιτροπής διότι φρονεί ότι ευνοεί μία αλιευτική πολιτική ορθολογικής και ισορροπημένης εκμετάλλευσης των πόρων.

Βρυξέλλες, 27 Μαρτίου 1996.

Ο Πρόεδρος της

Οικονομικής και Κοινωνικής Επιτροπής

Carlos FERRER

() ΕΕ αριθ. C 41 της 13. 2. 1996, σ. 17.

ΠΑΡΑΡΤΗΜΑ στη γνωμοδότηση της Οικονομικής και Κοινωνικής Επιτροπής

Η παρακάτω τροπολογία που κατατέθηκε με βάση τη γνωμοδότηση του τμήματος απορρίφθηκε κατά τη συζήτηση:

Να προστεθεί νέο σημείο ως ακολούθως:

«Εξάλλου, η ΟΚΕ συνιστά να καθυστερήσει η έναρξη της απαγορεύσεως κατά 15 ημέρες και να παραταθεί για 3 μήνες από 15 Ιουνίου έως 15 Σεπτεμβρίου, δεδομένου ότι η περίοδος αυτή θα έπρεπε να αφορά το στάδιο αναπτύξεως του γόνου όπως προβλέπεται σε άλλους κοινοτικούς κανονισμούς και ιδιαίτερα στον κανονισμό (ΕΚ) αριθ. 1626/94 του Συμβουλίου.»

Αιτιολογία

Σε όλα τα τεχνικά μέτρα που έχουν θεσπισθεί με σκοπό την προστασία των ιχθύων έναντι της θνησιμότητας που προκαλείται από την αλιεία επισημαίνεται ως θεμελιώδους σημασίας η προστασία του γόνου κατά το στάδιο ανάπτυξης. Τούτο επιτυγχάνεται είτε μέσω της θέσεως σαφών απαγορεύσεων αλιείας σε καθορισμένες περιόδους (όπως π.χ. για τον αστακό ή τις αχηβάδες), είτε μέσω του καθορισμού ελάχιστων αποδεκτών μεγεθών για την αλιεία ιχθυδίων [βλ., μεταξύ άλλων, τον κανονισμό (ΕΚ) αριθ. 1626/94 του Συμβουλίου].

Θα ήταν επομένως σκόπιμο να αναβληθεί η έναρξη της απαγόρευσης τουλάχιστον κατά 15 ημέρες και να παραταθεί η ισχύς της μέχρι τις 15 Σεπτεμβρίου καλύπτοντας συνεπώς τουλάχιστον τον πρώτο μήνα ανάπτυξης του γόνου.

Αποτέλεσμα της ψηφοφορίας

Ψήφοι υπέρ: 30, ψήφοι κατά: 31, αποχές: 10.
Γνωμοδότηση της Οικονομικής και Κοινωνικής Επιτροπής σχετικά με την «Πρόταση οδηγίας του Ευρωπαϊκού Κοινοβουλίου και του Συμβουλίου για την όγδοη τροποποίηση της οδηγίας 67/548/ΕΟΚ του Συμβουλίου περί προσεγγίσεως των νομοθετικών, κανονιστικών και διοικητικών διατάξεων που αφορούν την ταξινόμηση, συσκευασία και επισήμανση των επικίνδυνων ουσιών»

(96/C 153/01)

Την 1η Φεβρουαρίου 1996, και σύμφωνα με τις διατάξεις του άρθρου 100 Α της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής σχετικά με την παραπάνω πρόταση.

Η προετοιμασία των σχετικών εργασιών της ΟΚΕ ανατέθηκε στο τμήμα περιβάλλοντος, δημόσιας υγείας και κατανάλωσης. Κατά τη διάρκεια των εργασιών της, η Οικονομική και Κοινωνική Επιτροπή όρισε τον κ. Pricolo γενικό εισηγητή (άρθρα 20 και 50 του Εσωτερικού Κανονισμού).

Κατά την 333η σύνοδο ολομέλειας (συνεδρίαση της 28ης Φεβρουαρίου 1996), η Οικονομική και Κοινωνική Επιτροπή υιοθέτησε ομόφωνα την ακόλουθη γνωμοδότηση.

1. Εισαγωγή

1.1. Η πρόταση της Επιτροπής αποσκοπεί στην προσαρμογή της παλαιότερης ορολογίας που είχε χρησιμοποιηθεί σε ορισμένες διατάξεις της οδηγίας 67/548/ΕΟΚ - όσον αφορά τη συσκευασία και την επισήμανση των επικίνδυνων ουσιών - σύμφωνα με την ορολογία της Συνθήκης για την Ευρωπαϊκή Ένωση.

1.2. Στην ουσία, πρόκειται για την αντικατάσταση των αρχικών «ΕΟΚ», «CEE» και «ΕΕC» - που αναφέρονται ακόμη στην προαναφερθείσα οδηγία αριθ. 548 του 1967 - με τα αρχικά «ΕΚ», «CE» και «EC», τα οποία παρατίθενται στο άρθρο Z της Συνθήκης για την Ευρωπαϊκή Ένωση.

1.3. Πράγματι, η Συνθήκη του Μάαστριχτ χρησιμοποιεί αντί της έκφρασης «Ευρωπαϊκή Οικονομική Κοινότητα» (ΕΟΚ) τον όρο «Ευρωπαϊκή Κοινότητα» (ΕΚ) στον ενικό, δεδομένου ότι με την έκφραση αυτή καθίσταται αμέσως προφανής η συγχώνευση και η μετατροπή των τριών αρχικών Κοινοτήτων - της Ευρωπαϊκής Οικονομικής Κοινότητας (ΕΟΚ), της Ευρωπαϊκής Κοινότητας Άνθρακα και Χάλυβα (ΕΚΑΧ) και της Ευρωπαϊκής Κοινότητας Ατομικής Ενέργειας (ΕΚΑΕ) - σε έναν ενιαίο θεσμό, την Ευρωπαϊκή Κοινότητα (ΕΚ).

2. Παρατηρήσεις

2.1. Η ΟΚΕ εκτιμά ότι η τροποποίηση που προτείνεται από την Επιτροπή, μολονότι δεν αφορά παρά μόνο μιας αμιγώς τυπική ή λεκτική πτυχή - την πτυχή της ορολογίας -, επιβάλλεται και από νομική άποψη.

2.2. Αντιθέτως, η ΟΚΕ φρονεί ότι η πρωτοβουλία της Επιτροπής ανελήφθη με καθυστέρηση, δεδομένου ότι η υπογραφή της Συνθήκης του Μάαστριχτ ανάγεται στην 7η Φεβρουαρίου 1992.

2.3. Κατά τα λοιπά, η ΟΚΕ - παρότι επικροτεί την ιδέα σύμφωνα με την οποία προβλέπεται να παραχωρηθεί στους οικονομικούς παράγοντες προθεσμία διάρκειας έως πέντε ετών για να συνεχίσουν να χρησιμοποιούν επισήμανση με τον παλαιό όρο ΕΟΚ - συνιστά στην Επιτροπή να προβεί σε αποτελεσματική ενημέρωση, προκειμένου η μεταβατική περίοδος να διαρκέσει όσο το δυνατόν λιγότερο και ο στόχος του μέτρου να καταστεί πλήρως κατανοητός.

Βρυξέλλες, 28 Φεβρουαρίου 1996.

Ο Πρόεδρος της

Οικονομικής και Κοινωνικής Επιτροπής

Carlos FERRER
Γνωμοδότηση της Οικονομικής και Κοινωνικής Επιτροπής για την «Πρόταση οδηγίας του Συμβουλίου για την τροποποίηση της οδηγίας 94/80/ΕΚ του Συμβουλίου περί των λεπτομερών κανόνων άσκησης του δικαιώματος του εκλέγειν και του εκλέγεσθαι κατά τις δημοτικές και κοινοτικές εκλογές από τους πολίτες της Ένωσης που κατοικούν σε κράτος μέλος του οποίου δεν είναι υπήκοοι»

(96/C 153/09)

Στις 7 Φεβρουαρίου 1996, και σύμφωνα με το άρθρο 198 της Συνθήκης περί ιδρύσεως της Ευρωπαϊκής Οικονομικής Κοινότητας, το Συμβούλιο αποφάσισε να ζητήσει την γνωμοδότηση της Οικονομικής και Κοινωνικής Επιτροπής για την παραπάνω πρόταση.

Η ΟΚΕ ανέθεσε την προετοιμασία των σχετικών εργασιών στο τμήμα κοινωνικών, οικογενειακών, εκπαιδευτικών και πολιτισμικών θεμάτων. Κατά την διάρκεια των εργασιών της ΟΚΕ, ορίσθηκε ως γενικός εισηγητής, ο κ. Vasco Cal (άρθρο 20 του Εσωτερικού Κανονισμού).

Κατά την 333η σύνοδο ολομέλειας (συνεδρίαση της 29ης Φεβρουαρίου 1996), η Οικονομική και Κοινωνική Επιτροπή υιοθέτησε ομόφωνα την ακόλουθη γνωμοδότηση.

1. Εισαγωγή

1.1. Η παρούσα πρόταση οδηγίας του Συμβουλίου προσαρμόζει την οδηγία 94/80/ΕΚ, με σκοπό να συμπεριληφθούν σε αυτή οι ονομασίες της τοπικής αυτοδιοίκησης των τριών νέων κρατών μελών, δηλαδή της Αυστρίας, της Φινλανδίας και της Σουηδίας.

1.2. Η ΟΚΕ εγκρίνει την πρόταση οδηγίας του Συμβουλίου.

2. Γενικές παρατηρήσεις

2.1. Η ΟΚΕ υπενθυμίζει ότι η εν λόγω οδηγία όπως και η προηγούμενη, αποσκοπεί στη συγκεκριμενοποίηση του άρθρου 8Β, παράγραφος 2, σύμφωνα με το οποίο, «κάθε πολίτης της Ένωσης που κατοικεί σε κράτος μέλος του οποίου δεν είναι υπήκοος έχει το δικαίωμα του εκλέγειν και του εκλέγεσθαι στις δημοτικές και κοινοτικές εκλογές στο κράτος μέλος κατοικίας του, υπό τους ίδιους όρους με τους υπηκόους του εν λόγω κράτους».

2.2. Η ΟΚΕ υπενθυμίζει ότι όσον αφορά την επέκταση της καθολικής ψηφοφορίας στους οργανισμούς τοπικής αυτοδιοίκησης θα πρέπει να υπάρξουν οι αναγκαίες προσαρμογές με στόχο την ενίσχυση τόσο του αισθήματος συμμετοχής στην Ευρωπαϊκή Ένωση των πολιτών, όσο και της έννοιας της ευρωπαϊκής ιθαγένειας.

2.3. Η ΟΚΕ υπογραμμίζει τη σημασία της συμμετοχής των πολιτών της Ένωσης στις δραστηριότητες των οργανισμών τοπικής αυτοδιοίκησης και στις δημοτικές και κοινοτικές εκλογές, με σκοπό την καλύτερη αμοιβαία κατανόηση και την καλύτερη ενσωμάτωσή τους στη ζωή των τοπικών κοινοτήτων, ενώ ακόμη κατά τον τρόπο αυτό επιτυγχάνεται η μεγαλύτερη ευαισθητοποίηση των οργανισμών τοπικής αυτοδιοίκησης και των πολιτικών δυνάμεων έναντι αυτής της πραγματικότητας.

2.4. Η ΟΚΕ εμμένει στις παρατηρήσεις που έχει διατυπώσει σε προηγούμενες γνωμοδοτήσεις της (), υπογραμμίζοντας την ανάγκη διαφύλαξης της αρχής της μή διακριτικής μεταχείρισης μεταξύ των πολιτών της Κοινότητας με βάση την εθνικότητα, η οποία καθιερώθηκε από τη Συνθήκη και επιβεβαιώνεται από την υφιστάμενη νομοθεσία ().

Βρυξέλλες, 29 Φεβρουαρίου 1996.

Ο Πρόεδρος της

Οικονομικής και Κοινωνικής Επιτροπής

Carlos FERRER

() ΕΕ αριθ. C 393 της 31. 12. 1994, γνωμοδότηση της 14ης Σεπτεμβρίου 1994.

() Απόφαση του Ευρωπαϊκού Δικαστηρίου C-92/92 και C-362/92.
Γνωμοδότηση της Οικονομικής και Κοινωνικής Επιτροπής για τις:

- «Πρόταση οδηγίας του Συμβουλίου περί θεσπίσεως κοινοτικών μέτρων για την καταπολέμηση της κλασικής πανώλους των χοίρων» (κωδικοποιημένη έκδοση),

- «Πρόταση οδηγίας του Συμβουλίου σχετικά με τις ανεπιθύμητες ουσίες και προϊόντα στη διατροφή των ζώων» (κωδικοποιημένη έκδοση), και

- «Πρόταση Κανονισμού (ΕΚ) του Συμβουλίου περί κοινής οργανώσεως αγοράς στον τομέα του γάλακτος και των γαλακτοκομικών προϊόντων» (κωδικοποιημένη έκδοση)

(96/C 153/11)

Στις 30 Ιανουαρίου 1996, και σύμφωνα με τα άρθρα 43 και 198 της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής σχετικά με τις παραπάνω προτάσεις.

Το τμήμα γεωργίας και αλιείας, στο οποίο ανατέθηκε η προετοιμασία των σχετικών εργασιών, επεξεργάστηκε τη γνωμοδότησή του στις 8 Φεβρουαρίου με βάση την εισηγητική έκθεση του κ. Strauss.

Κατά την 333η σύνοδο ολομέλειας της 28ης και 29ης Φεβρουαρίου 1996 (συνεδρίαση της 28ης Φεβρουαρίου 1996), η Οικονομική και Κοινωνική Επιτροπή υιοθέτησε ομόφωνα την ακόλουθη γνωμοδότηση.

1. Η ΟΚΕ συμφωνεί με την κωδικοποίηση που προτείνει η Επιτροπή σχετικά με τα εξής:

- Πρόταση οδηγίας του Συμβουλίου περί θεσπίσεως κοινοτικών μέτρων για την καταπολέμηση της κλασικής πανώλους των χοίρων 95/0298 7

- Πρόταση οδηγίας του Συμβουλίου σχετικά με τις ανεπιθύμητες ουσίες και προϊόντα στη διατροφή των ζώων 95/0299 7

- Πρόταση Κανονισμού (ΕΚ) του Συμβουλίου περί κοινής οργανώσεως αγοράς στον τομέα του γάλακτος και των γαλακτοκομικών προϊόντων 95/0300.

2. Η ΟΚΕ είχε καταρτίσει γνωμοδοτήσεις επί των αρχικών προτάσεων των εν λόγω οδηγιών και του κανονισμού ().

Βρυξέλλες, 28 Φεβρουαρίου 1996.

Ο Πρόεδρος της

Οικονομικής και Κοινωνικής Επιτροπής

Carlos FERRER

() ΕΕ αριθ. C 277 της 10. 9. 1979, σ. 19.
Γνωμοδότηση της Οικονομικής και Κοινωνικής Επιτροπής σχετικά με την «Τροποποιημένη πρόταση κανονισμού (ΕΚ) του Συμβουλίου για τη θέσπιση ορισμένων τεχνικών μέτρων διατήρησης των αλιευτικών πόρων» (κωδικοποιημένη έκδοση)

(96/C 153/12)

Στις 30 Ιανουαρίου 1996, και σύμφωνα με τα άρθρα 43 και 198 της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής σχετικά με την παραπάνω πρόταση.

Το τμήμα γεωργίας και αλιείας, στο οποίο ανατέθηκε η προετοιμασία των σχετικών εργασιών της ΟΚΕ, υιοθέτησε τη γνωμοδότησή του στις 8 Φεβρουαρίου 1996 με βάση την εισηγητική έκθεση του κ. Muρiz Guardado.

Κατά την 333η σύνοδο ολομέλειάς της, της 28ης και 29ης Φεβρουαρίου 1996 (συνεδρίαση της 28ης Φεβρουαρίου 1996), η Οικονομική και Κοινωνική Επιτροπή υιοθέτησε ομόφωνα την ακόλουθη γνωμοδότηση.

Η ΟΚΕ επικροτεί την πρωτοβουλία της Επιτροπής να προβεί στην κωδικοποίηση του κανονισμού (ΕΟΚ) αριθ. 3094/86 του Συμβουλίου για τη θέσπιση ορισμένων τεχνικών μέτρων διατήρησης των αλιευτικών πόρων, ο οποίος, από την έγκρισή του, έχει υποστεί αρκετές τροποποιήσεις.

Διαπιστώνει ότι πρόκειται για πρόταση που τροποποιεί την πρόταση κωδικοποίησης που υποβλήθηκε στις 20 Ιουνίου 1991 και στην οποία, μέχρι σήμερα, το Συμβούλιο δεν έχει δώσει καμιά συνέχεια.

Συνεπώς, η ΟΚΕ καλεί το Συμβούλιο να εγκρίνει το συντομότερο δυνατό την εν λόγω πρόταση προκειμένου να ανταποκριθεί στην απαίτηση των ατόμων που αναπτύσσουν δραστηριότητα στον εν λόγω τομέα να έχουν πρόσβαση σε κατανοητά νομοθετικά κείμενα.

Βρυξέλλες, 28 Φεβρουαρίου 1996.

Ο Πρόεδρος της

Οικονομικής και Κοινωνικής Επιτροπής

Carlos FERRER